[image: C:\Users\kmecova1289492\Desktop\znak.jpg]
MINISTERSTVO VNÚTRA SLOVENSKEJ REPUBLIKY
KRAJSKÉ RIADITEĽSTVO POLICAJNÉHO ZBORU V TRENČÍNE
oddelenie komunikácie a prevencie
Jilemnického 1, 911 42 Trenčín
[bookmark: _GoBack]KRPZ-TN-OKAP-5-043/2023                                                                    Trenčín 16. 11. 2023
   

POLÍCIA V TRENČÍNE NAĎALEJ APELUJE NA SENIOROV.
Sme radi, že sme v  poslednom týždni nezaznamenali dokonaný podvod na senioroch, čo pre nás znamená, že aj prostredníctvom upozornení pozitívne  vplývame na občanov.    
Avšak vyskytla sa situácia u seniora pozostávajúca v telefonickom kontakte osoby,  ktorá sa predstavila ako lekár. Neznámy muž v telefóne uviedol, že seniorov syn spôsobil   autonehodu, pri  ktorej sa zranilo dieťa, ktoré leží v kritickom stave. Doktor podal telefón synovi dôchodcu, ale nebolo mu dobre rozumieť nakoľko mal zranenie jazyka.  Podvodník pýtal od seniora 8.000.-eur  ako odškodné pre rodinu zraneného dieťaťa.  Senior zložil a následne zavolal svojmu  synovi, ktorý uviedol, že nemal žiadnu nehodu a určite nech žiadne peniaze neposiela. 
Páchatelia sa snažia v nepravidelných intervaloch pod rôznymi vymyslenými spôsobmi dostať do Vašej blízkosti, uviesť staršie osoby do omylu a podvodom, či obyčajnou krádežou  pripraviť o celoživotné úspory, alebo cenné predmety.
Požívajú osvedčené legendy:
· „Dopravná nehoda – advokát poškodeného (zraneného)“
· „Falošný policajt, poštár, kuriér – vrátenie preplatku, alebo nedoplatku“
· „Výhra, dedičstvo či zranený vojak v zahraničnej misii“.

Dodržiavajte niekoľko dôležitých rád, ako sa nestať obeťami podvodníkov a zlodejov:
· Nekomunikujte s osobami, ktoré sa v telefóne vydávajú za vášho príbuzného, lekára!
· Nevyhadzujte peniaze a cenné predmety cudzej osobe, aj keď tvrdí, že ju za vami posiela váš príbuzný!
· Nevyberajte pre cudzie osoby peniaze z bankomatu alebo zo svojich účtov!
· Nezabúdajte, že preplatky a nedoplatky sa nevyplácajú v hotovosti prostredníctvom zamestnancov spoločností, či iných osôb!

